Централна Избирателна Комисия

РЕШЕНИЕ  
№ 1199-НС  
София, 2 август 2022 г.

ОТНОСНО: жребий при попълване съставите на РИК

На основание чл. 57, ал. 1, т. 1 и чл. 61, ал. 7 от Изборния кодекс Централната избирателна комисия

**Р Е Ш И:**

1. В случай че парламентарно представените партии и коалиции не са направили поименни предложения за всички членове, на които имат право, включително са направили предложения за по-малко членове, незаетите места се попълват по предложение на други партии и коалиции, участвали в консултациите при областния управител, чрез жребий.

2. За проведения жребий се съставя протокол, който се подписва от участвалите в консултациите партии и коалиции и от областния управител или определеното с негова заповед длъжностно лице, което провежда консултациите.

3. Под други партии и коалиции по смисъла на чл. 61, ал. 7 ИК следва да се разбира участвалите в консултациите по чл. 60, ал. 2 ИК партии и коалиции, които нямат избрани представители в Народното събрание.

4. Ред за провеждане на жребий:

4.1. партиите и коалициите, които нямат представители в Народното събрание и са участвали в консултациите при областния управител, правят предложение за член на РИК;

4.2. ако предложенията на другите партии и коалиции са повече от броя на незаетите места, се провежда жребий между партиите и коалициите по т. 3;

4.3. в отделни празни и непрозрачни пликове се поставя лист с изписано наименованието на всяка една от партиите и коалициите по т. 3, направили предложение;

4.4. областният управител или длъжностното лице, определено със заповед на областния управител, което провежда консултациите, разбърква пликовете по т. 4.3, след което поканва участващо в консултациите лице да изтегля последователно пликове до изчерпване на броя на незаетите места;

4.5. след изтеглянето на всеки от пликовете, пликът се отваря и в протокола се вписва наименованието на партията или коалицията и имената на предложения от нея кандидат.

Председател: Камелия Нейкова

Секретар: Севинч Солакова

ЛГ/ЛТ